Homerin'i töö saab olema enamvähem samasugune nagu see oli Florian'i puhul. Täna alustas Homerin tööd Nooruse Maja näitetrupiga, tulemas on  prantsuse kultuuri tutvustav õhtu. Ka Homerin õpib Pärnut ja selle ümbrust tundma selliselt, et suudab järgnevatel kuudel iseseisvalt korraldada välismaalastele ekskursioone. Samal ajal õpib ta tundma eesti kultuuri ja vahendab seda oma kodumaale. Uudo Laane lisas, et Homerin on enne Eestisse saabumist teinud ära väga põhjaliku kodutöö ja tutvunud kättesaadava kirjanduse kaudu meie kultuuri ja ajalooga. Täna teda külastades märkasin Homerin'i töölaual arvuti kõrval raamatut mille kaanelt lugesin: "PARLONS  ESTONIEN", Paris, 1993. Kui ta paberile kirjutas olulisi andmeid enda kohta prantsuse keeles, siis kõige olulisematele asjadele märkis Homerin igaks juhuks sulgudesse ka nende mõistete eestikeelse tähenduse.